“ร้านอาหารจีน” ในกรุงเทพฯ กว่า 100 แห่ง ขาดทุนอ่วม เซ่นพิษ “โควิด”
“ร้านอาหารจีน” ในกรุงเทพฯ กว่า 100 แห่ง ขาดทุนอ่วม เซ่นพิษ “โควิด”
“ร้านอาหารจีน” ในกรุงเทพฯ กว่า 100 แห่ง ขาดทุนอ่วม เซ่นพิษ “โควิด”
9 ก.ย. 2563

สำนักข่าวซินหัว รายงานว่า บรรดาร้านอาหารจีนในกรุงเทพฯ และบริเวณใกล้เคียงกว่า 100 แห่ง กำลังประสบปัญหาขาดทุน เนื่องจากสถานการณ์การระบาดใหญ่ของโรคติดเชื้อไวรัสโคโรนาสายพันธุ์ใหม่ (โควิด-19)
โดยเมื่อวันอังคารที่ 8 ก.ย. ที่ผ่านมา ประพฤติ อรรฆธน ประธานชมรมธุรกิจโต๊ะจีนจังหวัดนครปฐม กล่าวว่าร้านอาหารจีนกว่า 100 แห่ง ที่อยู่ภายใต้การดูแลของชมรมฯ เผชิญภาวะขาดทุนตั้งแต่ช่วงต้นปี โดยมีผลพวงมาจากโรคระบาดใหญ่
ปัจจุบันโต๊ะจีนในงานเลี้ยงสามารถจัดเตรียมเก้าอี้ได้ไม่เกิน 5 ที่นั่ง เมื่อเทียบกับ 10 ที่นั่งก่อนหน้านี้ เนื่องจากต้องปฏิบัติตามมาตรการเว้นระยะห่างทางสังคม
ประธานชมรมฯ ซึ่งปัจจุบันรับหน้าที่กำกับดูแลร้านอาหาร 228 แห่ง ในนครปฐมและพื้นที่ใกล้เคียง ระบุว่าร้านอาหารส่วนใหญ่ทำรายได้จากบริการจัดเลี้ยงอาหารจีนไม่มากนัก ขณะที่อีกหลายแห่งประสบปัญหาขาดแคลนทุนอย่างหนักอยู่แล้ว โดยจำนวนงานเลี้ยงสังสรรค์ที่มักใช้บริการจัดเลี้ยงอาหารจีน ทั้งในและรอบกรุงเทพฯ ลดลงอย่างมากหลังการระบาดของโรคโควิด-19 ตั้งแต่ต้นปี
นอกจากนั้นร้านอาหารที่ขาดทุนอย่างหนักหน่วงได้ทำการเลิกจ้างพ่อครัว ผู้ช่วยพ่อครัว และพนักงานเสิร์ฟบางส่วน เพื่อปรับลดต้นทุนการดำเนินงาน
“อย่างไรก็ตาม รัฐบาลได้มอบความช่วยเหลือด้วยการปล่อยสินเชื่อดอกเบี้ยต่ำบางส่วนแก่ผู้ประกอบการกลุ่มดังกล่าว มิฉะนั้นพวกเขาอาจจำเป็นต้องยุติการดำเนินงาน และอาจส่งผลให้พนักงานจำนวนมากไม่มีงานทำได้” ประธานชมรมธุรกิจโต๊ะจีนฯ กล่าว